Ministru kabineta noteikumu projekta

**“Grozījumi Ministru kabineta 2010.gada 16.novembra noteikumos Nr.1048 “Noteikumi par vienkāršoto deklarēšanu un vietējo muitošanu, atzītā nosūtītāja un atzītā saņēmēja statusu, vienoto atļauju un atzītā komersanta sertifikātu””** sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2013.gada 22.novembra rīkojuma Nr.675 “Par Elektroniskās muitas datu apstrādes sistēmas (EMDAS) darbības koncepciju”, ar kuru apstiprināts apstiprinātās Elektroniskās muitas datu apstrādes sistēmas darbības koncepcijas kopsavilkuma 1.punkts (prot. Nr. 64 71.§).Eiropas Komisijas ziņojums Nr.09-19-1 par tradicionālo pašu resursu pārbaudi, kas veikta Latvijā no 2009. gada 14. līdz 17. septembrim, Eiropas Komisijas ziņojums Nr.11-19-1 par pašu resursu pārbaudi, kas veikta Latvijā no 2011.gada 12. līdz 16.septembrim. Ministru kabineta 2013.gada 15.oktobra noteikumi Nr.1108 „Kārtība, kādā, muitojot preces, elektroniski iesniedz muitas normatīvajos aktos noteiktās deklarācijas” |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd kārtību, kādā izsniedz, atsaka izsniegt, aptur vai anulē vienkāršotās deklarēšanas un vietējās muitošanas atļauju, atzītā saņēmēja statusu, kā arī kārtību, kādā izsniedz vai saskaņo vienoto atļauju nosaka Ministru kabineta 2010.gada 16.novembra noteikumi Nr.1048 “Noteikumi par vienkāršoto deklarēšanu un vietējo muitošanu, atzītā nosūtītāja un atzītā saņēmēja statusu, vienoto atļauju un atzītā komersanta sertifikātu” (turpmāk – MK noteikumi Nr.1048).1. MK noteikumu Nr.1048 2.punkts nosaka preču grupas, attiecībā uz kurām nepiemēro vienkāršotās deklarēšanas procedūru. Nosakot ierobežojumus vairākām preču grupām, tika ņemti vērā apstākļi, ka vienkāršoto deklarāciju var noformēt tikai papīra formātā, nebija veikti grozījumi Eiropas Savienības normatīvajos aktos, kas paredz elektronisku vienkāršoto deklarāciju iesniegšanu, kā arī atbilstošu riska analīzi. Komisijas 2008.gada 17.novembra Regulas Nr.1192/2008, ar kuru groza Regulu (EEK) Nr.2454/93, ar ko nosaka īstenošanas noteikumus Padomes Regulai (EEK) Nr.2913/92 par Kopienas Muitas kodeksa izveidi (turpmāk – regula Nr.2454/93) 1.panta 15.punkts nosaka, ka regulas Nr.2454/93 253.a pants tiek papildināts ar nosacījumu, ka vienkāršotās deklarēšanas vai vietējās muitošanas procedūru var izmantot ar nosacījumu, ka muitas deklarācijas un paziņojumus iesniedz elektroniski. Savukārt Komisijas 2010.gada 20.maija Regulas (ES) Nr.430/2010, ar kuru groza Regulu (EEK) Nr.2454, ar ko nosaka īstenošanas noteikumus Padomes Regulai (EEK) Nr.2913/92 par Kopienas Muitas kodeksa izveidi 1.panta 5.punkts nosaka, ka regulas 253.a pants tiek papildināts ar nosacījumu, ka gadījumos, kad nav ieviestas muitas dienestu vai komersantu datorizētās sistēmas vienkāršoto muitas deklarāciju vai vietējās muitošanas paziņojumu iesniegšanai vai saņemšanai, izmantojot datu apstrādes paņēmienus, muitas dienesti var pieņemt to norādītās cita veida deklarācijas un paziņojumus ar nosacījumu, ka ir veikta efektīva riska analīze. Atbilstoši Ministru kabineta 2013.gada 15.oktobra noteikumiem Nr.1108 „Kārtība, kādā, muitojot preces, elektroniski iesniedz muitas normatīvajos aktos noteiktās deklarācijas” no 2014.gada 6.maija vienkāršotās deklarācijas tiek noformētas Elektroniskajā muitas datu apstrādes sistēmā, pirms preču izlaišanas, veicot atbilstošu riska analīzi un, ja nepieciešams, attiecīgas pārbaudes, tādējādi MK noteikumu Nr.1048 2.punktā noteiktie ierobežojumi atsevišķiem preču veidiem nebūs nepieciešami.

MK noteikumu projekts neparedz noteikt preču veidus, kam nepiemēro vienkāršoto deklarēšanu, atļaujot šo deklarēšanas veidu piemērot visām precēm.1. MK noteikumu Nr.1048 3.punkts nosaka izņēmumus, kad 2.punktā noteiktie ierobežojumi piemērot vienkāršotās deklarēšanas procedūru alkoholam un tabakas izstrādājumiem nav attiecināmi uz komerciālo transportlīdzekļu un ārvalstu diplomātisko pārstāvniecību apgādi, kā arī preču ievešanu beznodokļu tirdzniecības veikalos. Tā kā vienkāršotās deklarēšanas procedūrai vairs netiks attiecināti MK noteikumu Nr.1048 2.punktā minētie ierobežojumi, nav pamatojuma 3.punktā noteiktajiem izņēmumiem.
2. MK noteikumu Nr.1048 4.5.apakšpunkts nosaka, ka vietējās muitošanas procedūru nepiemēro un atzītā nosūtītāja vai atzītā saņēmēja statusu neizmanto narkotiskām un psihotropām vielām un zālēm. Ņemot vērā to ka, zāļu, kas nesatur narkotiskās vai psihotropās vielas, tranzīts netiek pakļauts ierobežojošiem vai aizliedzošiem pasākumiem, lai nodrošinātu pareizu un vienveidīgu MK noteikumu normu izpratni, nepieciešams precizēt MK noteikumu projektu.

MK noteikumu projekts izsaka 4.5.apakšpunktu jaunā redakcijā atbilstoši likuma „Par narkotisko un psihotropo vielu un zāļu likumīgās aprites kārtību” 5., 7., 17., 18., 25., 26. un 29.pantam.1. Atbilstoši Ministru kabineta 2013.gada 15.oktobra noteikumiem Nr.1108 „Kārtība, kādā, muitojot preces, elektroniski iesniedz muitas normatīvajos aktos noteiktās deklarācijas no 2014.gada 6.maija importa deklarācijas ievešanas procedūrām tiek noformētas Elektroniskajā muitas datu apstrādes sistēmā, vienlaicīgi mainot vietējās muitošanas procedūras piemērošanas veidu – preču deklarēšana tiek veikta preces ņemot vienkāršoto procedūru atļaujas turētāja uzskaitē kā to nosaka Eiropas Savienības normatīvie akti. Elektroniskā muitas datu apstrādes sistēma nodrošina vietējās muitošanas paziņojuma iesūtīšanu un un papildu – Z tipa deklarācijas, kas noteikta regulas Nr.2454/93 38.pielikuma II sadaļā *KODI*, noformēšanu. MK noteikumu Nr.1048 6.punkts nosaka darbības, ko vienkāršoto procedūru atļaujas turētājs nevar veikt vietējās muitošanas procedūrā. Ņemot vērā izmaiņas vietējās muitošanas procedūras piemērošanā, 6.punktā noteiktie ierobežojumi nav attiecināmi uz vietējās muitošanas procedūru.

Ņemot vērā vietējās muitošanas prakses maiņu, noteikumu projekts vairs neparedz ierobežojumus vietējās muitošanas izmantošanai (MK noteikumu Nr.1048 6.punkts), piesakot Eiropas Savienības tarifu kvotu, ja precēm piemēro muitas procedūru – laišana brīvā apgrozībā, muitas formalitāšu kārtošanai pret atbilstošu galvojumu (skaidras naudas iemaksa) muitas nodokļa, pievienotās vērtības nodokļa un akcīzes nodokļa parādam, kas var rasties, muitas formalitāšu kārtošanai, kā arī veicot datu manuālo ievadīšanu muitas deklarācijā, tādēļ punkts tiek svītrots.1. MK noteikumu Nr.1048 15.2.apakšpunkts nosaka, ka lai saņemtu vienkāršoto procedūru atļauju, iesniegumam pievieno vietējās muitošanas procedūrai izmantojamā nodrošinājuma paraugu un aprakstu. Normatīvie akti nenosaka muitas nodrošinājuma izmantošanu ievešanas un izvešanas procedūrām, tādējādi nav pamatojuma šādai prasības noteikšanai.

Noteikumu projekts vairs neparedz vietējās muitošanas procedūrai izmantojamā nodrošinājuma parauga un apraksta pievienošanu iesniegumam (MK noteikumu Nr.1048 15.2.apakšpunkts), jo normatīvie akti neparedz nodrošinājumu (plombu u.c.) izmantošanu ievešanas un izvešanas procedūrām, līdz ar to apakšpunkts tiek svītrots.1. Padomes 1992.gada 12.oktobra Regulas (EEK) Nr.2913/92 par Kopienas Muitas kodeksa izveidi 76.panta 1.punkta c) apakšpunkts nosaka vietējās muitošanas procedūras piemērošanas principu – preču deklarēšana, ņemot tās uzskaitē, kuras ierakstā ir jābūt vismaz tām ziņām, kas nepieciešamas preču identifikācijai.

Komisijas 1993.gada 2.jūlija Regulas (EEK) Nr.2454/93, ar ko nosaka īstenošanas noteikumus Padomes Regulai (EEK) Nr.2913/92 par Kopienas Muitas kodeksa izveidi (turpmāk – Regula Nr.2454/93), 253.panta 4.punkts nosaka personas pienākumu vietējās muitošanas procedūras atļauju izveidot apmierinošu uzskaiti, kas dod muitas dienestam iespēju veikt atbilstošu muitas kontroli. Turklāt Regulas Nr.2454/93 266.panta 3.punkts paredz iegrāmatojumā (preču ņemšanā uzskaitē) ietvert vismaz tos datus, kas iekļaujami deklarācijā saskaņā ar ievedumiem piemērojamo vietējās muitošanas procedūru, kā izklāstīts 30.A pielikumā. Tādējādi Regulas Nr.2454/93 30.A pielikuma 7.tabulā ir noteikti komersanta uzskaites pamatdati, tomēr nevienā citā normatīvā aktā nav noteiktas prasības papildu datu, kas nepieciešami muitas uzraudzībai un kontrolei, norādīšanai komersanta uzskaitē. Turklāt Eiropas Komisija atbildot uz Valsts ieņēmumu dienesta Muitas pārvaldes uzdoto jautājumu norādījusi, ka Latvijas muita preču uzskaitē var prasīt vairāk datus, nekā noteikts Regulas Nr.2454/93 30.A pielikumā. Regulas Nr.2454/93 253.a pants nosaka, ka vietējās muitošanas procedūru var izmantot ar nosacījumu, ka muitas deklarācijas un paziņojumus iesniedz elektroniski, tomēr gadījumos, kad nav ieviestu muitas dienestu vai komersantu datorizētās sistēmas vietējās muitošanas paziņojumu iesniegšanai vai saņemšanai, izmantojot apstrādes paņēmienus, muitas dienesti var pieņemt to norādītās cita veida deklarācijas un paziņojumus ar nosacījumu, ka ir veikta efektīva riska analīze. No 2014.gada 6.maija ir ieviesta Elektroniskā muitas datu apstrādes sistēma, kas paredz vietējās muitošanas paziņojumu elektronisku iesniegšanu. Tādējādi, pamatojoties uz elektroniski iesniegto vietējās muitošanas paziņojumu, tiek veikta riska analīze. Lai veiktu atbilstošu riska analīzi, kuras rezultātā muita apstiprina vai neapstiprina preču izlaišanu, vietējās muitošanas paziņojumā jāietver ne tikai Regulas Nr.2454/93 30.A pielikuma 7.tabulā noteiktā, bet papildu informācija. Neviens normatīvais akts šobrīd nenosaka pienākumu vietējās muitošanas paziņojumā iesniegt citu informāciju, kas papildina Regulas Nr.2454/93 30.A pielikumā norādīto.Noteikumu projekts papildināts ar 14.1 punktu, kas atbilstoši jaunās vietējās muitošanas praksei, nosaka komersantiem pirms vienkāršoto procedūru atļaujas vietējai muitošanai ievešanas procedūrām saņemšanas nodrošināt preču uzskaiti elektroniskā veidā.Noteikumu projekta 17.punkts ir izteikts jaunā redakcijā, atbilstoši jaunās vietējās muitošanas piemērošanas praksei nosakot datu kopumu, kas komersantam papildus Regulas Nr.2454/93 30.A pielikuma 7.tabulā noteiktajam jānodrošina savā elektroniskajā preču uzskaites sistēmā.Datu atpazīstamības, izsekojamības un savstarpējās sasaistes nodrošināšanai ne tikai muitas kontroles vajadzībām, bet arī, komersanta iekšējās kontroles pār preču un informācijas plūsmu nodrošināšanai, papildus Regulas Nr.2454/93 30.A pielikuma 7.tabulā minētajam nosakāmi šādi uzskaites dati:* importa muitas iestādes kods, jo vietējās muitošanas atļaujās tiek iekļautas vairākas uzraudzības muitas iestādes, tādejādi sniedzot komersantam iespēju vienas atļaujas ietvaros strādāt vairākās muitas iestādēs, kā arī izmantot vietējo muitošanu ārpus uzraudzības muitas iestādes darba laika, iesūtot vietējās muitošanas paziņojumu citā, atļaujā norādītā muitas iestādē.
* preču (pozīciju) skaits, jo nepieciešams identificēt, cik preces ar dažādiem preču kodiem iekļautas vienā uzskaites vienībā.
* komersanta preču uzskaites numurs, jo preču uzskaites veidošanas principi prasa datu sakārtošanu un identificēšanu, ko nodrošina komersanta uzskaites sistēmā piešķirtais uzskaites numurs.
* papildu deklarācijas numurs, datums, jo regulas Nr.2913/92 76.pantā noteikts, ka preču ņemšana uzskaitē kopā ar papildu deklarāciju veido vienotu un nedalāmu dokumentu, attiecīgi nepieciešama šo abu deklarāciju savstarpējā sasaiste, lai uzskaitē būtu iespējams identificēt papildu deklarāciju un novērstu gadījumus, kad papildu deklarācija nav iesniegta atļaujā norādītajos termiņos.
* dati par vērtību, jo komersants ir atbildīgs gan par muitas parāda, gan muitas parāda, kas var rasties uzskaiti, kā pamatā ir tā aprēķināšana.
* valūtas kurss, jo komersants ir atbildīgs gan par muitas parāda, gan muitas parāda, kas var rasties uzskaiti, kā pamatā ir tā aprēķināšana.
* preču atrašanās vieta (muitas iestāžu atzītas vietas identifikācijas numurs), jo vietējās muitošanas atļaujās komersantiem ir iekļautas vairākas vietējā muitošanā izmantojamas preču atrašanās vietas, nepieciešams identificēt kurā no tām prece atrodas.
* preces kārtas numurs, jo vienam komersanta preču uzskates numuram var būt piesaistītas vairākas preces. Kārtas numurs nepieciešams atsevišķās preces atpazīšanai.
* iepriekš piemērotās muitas noteikumos atzītās preču izmantošanas dokumenta numurs, jo muitā noformētās iepriekš precēm piemērotās muitas noteikumos atzītās preču izmantošanas identificēšanai un savstarpējās sasaistes nodrošināšanai. Piemēram, ja pēc ievešanas pārstrādei preces tiek novietotas muitas noliktavā, izmantojot vietējo muitošanu. Glabāšanai muitas noliktavā vietējā muitošanā nav jāsniedz papildu deklarācija, tādēļ vēlāk, noslēdzot glabāšanu muitas noliktavā, šī informācija tiks zaudēta, kā arī nebūs informācijas par pārstrādes procedūras noslēgšanu.
* vietējās muitošanas paziņojuma numurs, datums, jo nodrošināt komersanta preču uzskaitē sasaisti ar muitā iesūtīto vietējās muitošanas paziņojumu.

Noteikumu projekts papildināts ar 17.1 punktu, kas atbilstoši jaunās vietējās muitošanas praksei nosaka prasību iesniegt vietējās muitošanas paziņojumus elektroniski, kā arī datu kopumu, papildus Regulas Nr.2454/93 30.A pielikuma 7.tabulā noteiktajam jānodrošina komersantam, no savas elektroniskās preču uzskaites sistēmas iesniedzot vietējās muitošanas paziņojumus Elektroniskajā muitas datu apstrādes sistēmā. Tādejādi MK noteikumu Nr.1048 grozījumu projektā vietējās muitošanas paziņojumā papildus regulas Nr.2454/93 30.A pielikuma datiem iekļauti:* importa muitas iestādes kods;
* komersanta preču uzskaites numurs;
* valūtas kurss – Elektroniskajā muitas datu apstrādes sistēmā tiek aizpildīts automatizēti;
* preču atrašanās vieta – Elektroniskā muitas datu apstrādes sistēma piedāvā šo informāciju izvēlēties no atļauju klasifikatora;
* iepriekš piemērotās muitas noteikumos atzītās preču izmantošanas dokumenta numurs;
* vietējās muitošanas paziņojuma iesniegšanas vieta un datums – Elektroniskajā muitas datu apstrādes sistēmā tiek aizpildīta automatizēti.
1. Noteikumu Nr.1048 20.punkts nosaka, ka Valsts ieņēmumu dienests vienkāršoto procedūru atļaujas turētājam nodrošina iespēju izmantot informācijas sistēmas muitas deklarāciju iesniegšanai elektroniskā veidā. Tā kā tiek mainīta vietējās muitošanas piemērošanas kārtība kur Valsts ieņēmumu dienests nodrošina iespēju iesniegt vietējās muitošanas paziņojumus Elektroniskajā deklarēšanas sistēmā, savukārt papildu deklarācijas tiek noformētas vispārējā kārtībā, nav nepieciešams atsevišķs nosacījums informācijas sistēmu izmantošanai.

Ieviešot Elektronisko muitas datu apstrādes sistēmu Valsts ieņēmumu dienests nodrošina vietējās muitošanas paziņojumu iesniegšanu elektroniski, līdz ar to noteikumu 20.punkts tiek svītrots. 1. Šobrīd Valsts ieņēmumu dienests izsniedzis 36 komersantiem vienkāršoto procedūru atļaujas vietējai muitošanai ievešanas procedūrām. Jaunās importa deklarēšanas sistēmas ieviešana maina iepriekšējo vietējās muitošanas procedūras kārtību ievešanas procedūrām, kas paredzēja, ka komersants pats noformē muitas deklarāciju, izlaižot preces. Tādējādi uz laiku, līdz komersanti ieviesīs savas preču uzskaites sistēmas, vietējās muitošanas procedūras izmantošana nebūs iespējama, kas būtiski noslogos muitas iestāžu administratīvos resursus un paildzinās preču muitošanu. Lai atvieglotu preču kustību pāri muitas robežām un dotu iespēju komersantiem, kuri līdz šim izmantojuši vietējās muitošanas procedūru, turpināt izmantot muitošanas vienkāršojumu priekšrocības vienlaicīgi sagatavojoties Eiropas Parlamenta un Padomes 2013.gada 9.oktobra regulas (ES) Nr.952/2013, ar ko izveido Savienības Muitas kodeksu (turpmāk - Savienības Muitas kodekss) nosacījumu piemērošanai no 2016.gada 1.maija, kur 182.panta 1.punkts paredz elektroniskas sistēmas izmantošanu, lai ņemtu preces uzskaitē, Ministru kabineta noteikumos jāparedz pārejas periods, lai komersantiem dotu iespēju noteiktā laika periodā izveidot savas preču uzskaites sistēmas, kas nodrošina vietējās muitošanas paziņojuma elektronisku iesniegšanu.

Noteikumu projekts paredz vietējās muitošanas procedūras izmantošanas nosacījumus pārejas periodā - līdz 2016.gada 30.aprīlim, atļaujot komersantiem izmantot esošo preču uzskaites sistēmu un iesniegt vietējās muitošanas procedūras paziņojumus, izmantojot Elektronisko muitas datu apstrādes sistēmu.1. Noteikumu projekts papildināts ar 17.2 punktu, kas atbilstoši jaunās vietējās muitošanas praksei ietver nosacījumu, ka Elektronisko muitas datu apstrādes sistēmu vietējās muitošanas paziņojuma iesniegšanai komersants var izmantot tikai tad, ja nedarbojas komersanta elektroniskā preču uzskaite. Vispārējā gadījumā muitošanas paziņojums tiek automatizēti izveidots no komersanta uzskaites sistēmas.

10. Lai nodrošinātu, ka Valsts ieņēmumu dienests vienveidīgi piemērotu „smagu, nopietnu vai atkārtotu muitas pārkāpumu” kritērijus, saskaņā ar Valsts pārvaldes iekārtas likuma 72.panta otro daļu 2014.gada 3.jūlijā tika pieņemta Finanšu ministrijas instrukcija Nr.12-28/1 “Muitas lietu jomā izmantotā nosacījuma „smagi, nopietni vai atkārtoti muitas vai nodokļu noteikumu pārkāpumi” piemērošanas instrukcija”, kura nosaka Komisijas 1993.gada 2.jūlija Regulas Nr.2454/93 ar ko nosaka īstenošanas noteikumus Padomes Regulai (EEK) Nr.2913/92 par Kopienas Muitas kodeksa izveidi 253.g panta b) apakšpunktā minētā smagu, nopietnu vai atkārtotu muitas vai nodokļu noteikumu pārkāpumu nosacījuma piemērošanu. Saskaņā ar Valsts pārvaldes iekārtas likuma 72.panta ceturto daļu minētā instrukcija ir saistoša Finanšu ministrijas padotības iestādei - Valsts ieņēmumu dienestam. Instrukcija ir publicēta Finanšu ministrijas un Valsts ieņēmumu dienesta interneta mājas lapās.Finanšu ministrijas instrukcijā noteiktie „smagu, nopietnu vai atkārtotu muitas pārkāpumu” kritēriji tiks ietverti jaunajā Muitas likumā. Noteikumu projekts atrisinās minētās problēmas pilnībā. |
| 3. | Projekta izstrādē iesaistītās institūcijas | Finanšu ministrija, Valsts ieņēmumu dienests. |
| 4. | Cita informācija |  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta mērķgrupa ir tie komersanti, kuri ir saņēmuši vai nākotnē saņems vienkāršoto procedūru atļauju vietējai muitošanai, atzītā nosūtītāja un atzītā saņēmēja atļauju, atzītā komersanta sertifikātu.  |
| 2. | Tiesiskā regulējuma ietekme uz tautsaimniecību un administratīvo slogu | Šobrīd 85 komersantiem ir atzītā nosūtītāja un atzītā saņēmēja atļaujas, savukārt 64 komersantiem vienkāršoto procedūru atļaujas. Līdz 2014.gada 5.maijam importa muitas deklarāciju noformēšanai tika izmantota Muitas deklarācijas automatizētas apstrādes sistēma ASYCUDA*++*, kas nenodrošināja vietējās muitošanas paziņojuma elektronisku iesniegšanu, kā arī neparedzēja papildu – Z tipa deklarācijas iesniegšanu. Vietējās muitošanas procedūra tika piemērota, komersantam minētajā sistēmā iesniedzot importa muitas deklarāciju, kur komersantam bez muitas tiešas iesaistes bija iespēja to noformēt un izlaist preces. Šī prakse, kas jau kopš 2003.gada, balstoties uz neoficiālu regulu tulkojumu, kā arī neprecīzu informāciju no citām dalībvalstīm, bija ieviesta Latvijas muitā, neatbilda Eiropas Savienības muitas normatīvajos aktos noteiktajiem vietējās muitošanas nosacījumiem. Tā rezultātā, izstrādājot Elektronisko muitas datu apstrādes sistēmu importa procedūrām, tika ņemti vērā Eiropas Savienības normatīvajos aktos noteiktie vietējās muitošanas procedūras nosacījumi, t.sk. regulas Nr.2454/93 253.a pantā noteiktais nosacījums par muitas deklarāciju un paziņojumu elektronisku iesniegšanu, kā arī Eiropas Komisijas ziņojumu par pašu resursu pārbaudi ieteikumi. No 2014.gada 6.maija ir nodrošināta importa deklarāciju, t.sk. vietējās muitošanas paziņojumu iesniegšana Elektroniskajā muitas datu apstrādes sistēmā. Gadījumos, ja komersants nav izveidojis elektronisku preču uzskaites sistēmu, kas nodrošina vietējās paziņojuma iesniegšanu Elektroniskajā muitas datu apstrādes sistēmā, ir nodrošināta iespēja ievadīt vietējās muitošanas paziņojuma datus manuāli. Turklāt minētā sistēma nodrošina iespēju no iesniegtajiem vietējās muitošanas paziņojumiem, tos papildinot ar trūkstošajiem datiem, izveidot papildu - Z tipa deklarāciju. Ņemot vērā to, ka Savienības Muitas kodekss no 2016.gada 1.maija uzliek pienākumu komersantiem preču uzskaites nodrošināšanai izmantot elektronisku preču uzskaites sistēmu, līdz minētajam termiņam, komersantiem vietējās muitošanas nosacījumu izpildei iespēja izmantot jau esošās preču uzskaites sistēmas un vietējās muitošanas paziņojumus aizpildīt manuāli, iesniedzot Elektroniskajā muitas datu apstrādes sistēmā.Noteikumu projekts paredz atvieglot preču muitošanu, vienkāršoto deklarēšanu, atļaujot izmantot arī tiem preču veidiem, kuriem bija noteikti ierobežojumi. Savukārt komersantiem, kuri izmanto vietējo muitošanu tiek paātrināta preču izlaišana, jo iesniedzot vietējās muitošanas paziņojumu, sistēma veic automātisku riska analīzi un komersants vienas minūtes laikā saņem automātisku preču izlaišanas apstiprinājumu, gadījumos, ja riska analīzes rezultātā netiek veikti muitas kontroles pasākumi. |
| 3. | Administratīvo izmaksu monetārs novērtējums | Nav zināms |
| 4. | Cita informācija | Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014.gads** | Turpmākie trīs gadi (euro) |
| **2015.gads** | **2016.gads** | **2017.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav |
| 6.1. detalizēts ieņēmumu aprēķins |  |
| 6.2. detalizēts izdevumu aprēķins |  |
| 7. Cita informācija | Elektroniskās muitas datu apstrādes sistēmas importa funkcionalitātes, kas ietver arī vienkāršotās procedūras, izstrāde finansēta Eiropas reģionālās attīstības fonda (ERAF) projekta ietvaros laikā no 2011.līdz 2014.gadam investējot vairāk kā 3 miljonus (3277000) *euro*. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ar Ministru kabineta noteikumu projekta spēkā stāšanos spēku jāveic grozījumi Ministru kabineta 2005.gada 9.septembrī noteikumos Nr.669 “Kārtība, kādā muitas iestādes nodrošina Kimberlijas procesa sertifikācijas sistēmas prasību izpildi” 3.punktā. |
| 2. | Atbildīgā institūcija | Finanšu ministrija sadarbībā ar Valsts ieņēmumu dienestu |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2008.gada 17.novembra Regulas Nr.1192/2008, ar kuru groza Regulu (EEK) Nr.2454/93, ar ko nosaka īstenošanas noteikumus Padomes Regulai (EEK) Nr.2913/92 par Kopienas Muitas kodeksa izveidi  |
| 2. | Citas starptautiskās saistības | Nav |
| 3. | Cita informācija | Eiropas Komisijas 2014.gada 12.maija vēstule Nr.TAXUD/A2/JMG/EG/csi(2014)1586088, kurā tika norādīts, ka saskaņā ar pašreizējo Muitas kodeksu Latvijas muitas administrācijai nekas neliedz pieprasīt vairāk datus nekā noteikts Muitas kodeksa īstenošanas noteikumu 30.A pielikumā. |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2008.gada 17.novembra Regulas Nr.1192/2008, ar kuru groza Regulu (EEK) Nr.2454/93, ar ko nosaka īstenošanas noteikumus Padomes Regulai (EEK) Nr.2913/92 par Kopienas Muitas kodeksa izveidi  |
| A | B | C | D |
| **Regulas Nr.2454/93 253.a pants** |
| **253.a pants** | 1.5., 1.6. punkts (noteikumu 17., 17.¹ punkts) | Ieviests pilnībā | Noteikumu projekts stingrākas prasības neparedz |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | 2013.gada 31.maijā Valsts ieņēmumu dienesta interneta mājas lapā tika publicēta informācija par vietējās muitošanas procedūras pamatnosacījumiem, vēlāk papildinot un aktualizējot.2013.gada 12.jūnijā visiem vienkāršoto procedūru atļauju turētājiem vietējai muitošanas procedūrai tika nosūtīts e-pasts ar informāciju par vietējās muitošanas procedūras pamatnosacījumiem. Valsts ieņēmumu dienests sagatavoja un nosūtīja vēstules vienkāršoto procedūru atļauju turētājiem, ar lūgumu saskaņā ar Regulas Nr.2454/93 253.panta ceturto punktu līdz 2013.gada beigām sakārtot esošās preču uzskaites sistēmas, nodrošinot nepieciešamo datu kopumu, lai nodrošinātu muitas vienkāršojumu izmantošanas nepārtrauktību, kad tiek uzsākta Elektroniskās muitas datu apstrādes sistēmas izmantošana importa muitas deklarāciju noformēšana.Valsts ieņēmumu dienesta Muitas pārvalde rīkoja vairākus bezmaksas seminārus par izmaiņām vietējās muitošanas un vienkāršotās deklarēšanas piemērošanā (30.09.2013., 28.10.2013.) un par jauno importa deklarēšanas sistēmu, iekļaujot informāciju par izmaiņām vienkāršotajās procedūrās (01.10.2013., 14.10.2013., 30.10.2013., 16.10.2013., 25.04.2014.). |
| 2. | Sabiedrības līdzdalība projekta izstrādē | Kā pilotprojekts no 2013.gada marta ieviesta jauna vietējās muitošanas procedūras piemērošanas prakse – muitas procedūras – laišana brīvā apgrozībā piemērošanas kārtība ar preču ņemšanu uzskaitē kurjerpasta sūtījumiem, kuri atrodas SIA “DHL Latvia” muitas noliktavā. |
| 3. | Sabiedrības līdzdalības rezultāti | Vienkāršoto procedūru atļauju turētāji vietējās muitošanas procedūrām ievešanas procedūrām veic esošo preču uzskaišu pielāgošanu atļaujas izmantošanas turpināšanai pēc 2014.gada 6.maija; uzsāk elektronisku preču uzskaites sistēmu izveidi. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Netiek radīta jauna pārvaldes funkcija un jauna institūcija, kā arī esošu institūciju likvidācija vai reorganizācija. |
| 3. | Cita informācija | Nav |

Finanšu ministrs Andris Vilks

26.09.2014. 10:30

3395

Irita Tomiņa

Finanšu ministrijas

Netiešo nodokļu departamenta

Muitas lietu un akcīzes nodokļa

nodaļas vecākā eksperte

67095566, Irita.Tomina@fm.gov.lv